runetrust/blame-folketinget-dk huggingface dataset:
Rasmus Prehn (S), 2008-01-18:
Så ordføreren har jo her chancen for både at leve op til, hvad erhvervslivet gerne vil, og leve op til, hvad der er den formulerede konservative politik, og så gå ud og simpelt hen række en hånd ud til Dansk Industri, Dansk Erhverv, Foreningen af Rådgivende Ingeniører
Else Theill Sørensen (KF), 2004-04-21:
Størst valgfrihed er der til de offentlige sygehuse, men fra den 1. juli 2002 har det også været sådan, at en patient, der af sit hjemamt ikke kan tilbydes behandling inden for 2 måneder, efter at henvisningen er modtaget, frit kan vælge behandling på et af de udenlandske eller private sygehuse, der er indgået aftale med.
Signe Munk (SF), 2021-01-21:
Sluttelig skal man jo også ind og se præcist på, om det kun er statsvejene, det skal ligge på, og også risikoen for, at det kan omvælte noget tungere transport til nogle andre, mindre veje, altså hvordan det præcise snit skal ligge, og det kommer vi til at aftale helt på plads, og det kommer der jo også et oplæg til.
Jesper Langballe (DF), 2006-11-15:
Men jeg vil sige til fru Lotte Bundsgaard, at forholdet jo er det, at der foregår undersøgelser hver dag; vi har et hamrende dygtigt embedsmandskorps i Integrationsministeriet, som løbende følger med i virkningerne af 24-års-reglen og tilknytningskravet.
Søren Søndergaard (EL), 2017-12-01:
Det kan sagtens være forpligtende på de områder, hvor man binder sig, men det kræver et fleksibelt samarbejde; nogle vil være med i euroen, andre vil ikke være med i euroen, nogle vil være med i det indre marked, andre vil ikke være med i det indre marked, nogle vil bestemme selv, om deres jernbaner skal være nationaliseret eller ikke være nationaliseret, mens andre synes, at det kan man ordne i EU – og så fremdeles.
Peder Hvelplund (EL), 2022-01-12:
Ja, nu tror jeg, hvis man bekymrer sig om, hvordan man tiltrækker flere sygeplejersker til faget, at et regeringsindgreb i sygeplejerskekonflikten nok ikke var det mest fornuftige, og det var Radikale jo med til at lægge stemmer til, og derfor har vi jo en anden opgave i forhold til f.eks. den vinterpakke, som vi vedtog i finansloven, og at videreføre den, så vi kan tiltrække personale.
Esben Lunde Larsen (V), 2018-04-13:
Så derfor undrer det mig såre, at både DN og også hr. Christian Poll lægger stemme til det, fordi det virkemiddel jo netop har en miljøeffekt både i forhold til kvælstof og fosfor, fordi planterne optager mere kvælstof fra gyllen, når fiberfraktionen er frasorteret, og dermed bliver markerne sparet for en del af det kvælstof, der ellers ville være udvasket til vandmiljøet.
Jesper Langballe (DF), 2006-05-18:
Det er den muslimske invasion i Danmark og hele den vestlige verden, hvor De Radikale jo har ønsket at optræde som den inkarnerede politiske korrekthed, der siger, at der skal være fuldstændig lige vilkår for religionerne, hvor grundloven og vi siger: Nej, der er ikke troslighed i Danmark, der er trosfrihed, sådan som grundlovens § 4 fastslår.
Jette Gottlieb (EL), 2000-04-27:
med hensyn til valg af plejehjemsplads, og det kunne jo lyde vældig flot, hvis man nu mente, at der var væltende fyldt med plejehjemspladser og man bare skulle vælge og vrage og finde den bedste; så kunne det jo være relevant. Men forholdet er det modsatte; der er en skrigende mangel på plejehjemspladser, fordi vi alt for længe har kørt parolen: længst muligt i egen elendighed, og derfor er der en skrigende mangel på plejehjemspladser eller boliger til ældre mennesker. Vil Venstre også være med til at øge byggekvoten til det almennyttige boligbyggeri, der skal til for at lave nogle ældreboliger?
Maja Panduro (S), 2011-01-11:
Lovforslaget her er ikke nok, men det er et skridt i den rigtige retning, især selvfølgelig fordi vi udvider behandlingsgarantien til også at omfatte kortere straffe og omfatte varetægtsfængslinger, men også fordi en forudsætning for alt det andet arbejde med de indsatte er, at der er styr på det, at der er ro og orden indenfor i fængslerne, og at narkotikaen ikke flyder på gangene.
Magnus Heunicke (S), 2010-04-13:
Vi vil løfte den kollektive trafik, så den bliver et bedre alternativ, og så vil vi også – og det er den anden del, der er vigtig i vores politik – indføre trængselsafgifter, således at når man kører i sin bil, og der er mange biler på vejene, så skal der altså falde en kontant betaling.
Anders Samuelsen (LA), 2009-04-30:
Jeg synes, at debatten i dag har været præget lidt af nogle overordnede betragtninger, nemlig om det er en god idé at sænke skatten på arbejde eller ej, og det kan også være meget betryggende at gå ind i den havn og diskutere det, for selvfølgelig er det en god idé at sænke skatten på arbejde, og det er også godt, at det sker nu, men det sker bare på den forkerte måde.
Lisbeth Bech Poulsen (SF), 2011-12-08:
Lovforslaget er blevet til efter en udredning iværksat på foranledning af et ønske fra Praktiserende Landinspektørers Forening og i et samarbejde med Miljøministeriet, og med dette lovforslag vil landinspektører have mulighed for at drive virksomhed på samme måde som f.eks. revisorer og advokater, dvs. som kommanditaktieselskaber og/eller holdingselskaber.
Anders Samuelsen (RV), 2002-02-01:
Den skattestigning vil fremkomme ved stigende kommuneskatter, 8.950 kr., stigende ejendomsværdiskat, 750 kr., stigende grundværdier, 610 kr., ved at renterne af feriepengene bliver inddraget og proppet direkte i statskassen, 1.731 kr., og gennem øget brugerbetaling på aftenskoler på lad os så sige 500 kr.
Christian H. Hansen (DF), 2000-05-26:
Jeg skal blot til start meddele, at Dansk Folkeparti ikke har tilsluttet sig SF's og Enhedslistens betænkningsbidrag, fordi vi mener, at det fortæller noget helt andet end det, der er substansen i selve B 166, som jo handler om at få ophævet en afstemning, som vi foretog i går.
Morten Østergaard (RV), 2010-10-07:
Det har været svært at se, hvad Liberal Alliances synspunkt var i sagen, og nu har den jo sådan set udviklet sig også i dag, hvor vi har den lidt paradoksale situation, at vi nu har beklagelser fra en nuværende udenrigsminister over ting, hun sagde, mens hun var økonomi- og erhvervsminister.
Ole Birk Olesen (LA), 2021-04-27:
Desuden lægger vi mærke til, at det lidt mystisk er anslået til at koste 18 mio. kr. årligt for virksomhederne at administrere den her ordning, mens EU skønner, at det koster 450 mio. kr., og danske arbejdsgivere skønner, at det koster 800 mio. kr.
Lene Jensen (S), 2004-02-19:
I AC's høringssvar er der en række forslag til moderationer, herunder at lønmodtageren f.eks. kan få andel i de værdistigninger, den pågældende har været med til at skabe, ved en slags afregning i forbindelse med afsked, eventuelt med en række sidebetingelser om karenstid og andet.
Jens Peter Vernersen (S), 2006-04-27:
Er der nogen ud over forbrugerministeren og Dansk Folkeparti, der tror, at svaret på, hvad vi har set i sagen med Skare Meat Packers i Vejen, ABM Food i Aabybro, Thulin Kød Engros og mange flere, er noget, der klares inden for den ramme, der nu er sat af?
Thomas Adelskov (S), 2006-05-30:
Det havde været muligt med de forhandlinger, sonderinger og tilkendegivelser, der har været helt tilbage fra februar måned, i dag at vedtage nogle ændringsforslag, der betød, at ledige ikke kunne delvis raskmeldes og miste deres sygedagpenge, at mennesker ikke skulle falde for 52-ugers-varighedsbegrænsningen og dermed risikere at miste deres forsørgelsesgrundlag, hvis det var det, regeringen ville.
Colette L. Brix (DF), 2010-01-22:
Men jeg vil sige til hr. Orla Hav, at jeg godt forstår, hvad det er hr. Orla Hav mener, nemlig at der vil stå, at de butiksansatte skal tage den søndag, de skal det og det, de skal gå på arbejde der, og de skal arbejde længere tid.
Birgitte Vind (S), 2023-04-18:
Regeringen har jo forpligtet sig til, at pengene skal følge med, når vi bliver flere ældre, og vi kan også se af ældreredegørelsen, at kommunerne faktisk bruger flere penge på ældreområdet i dag end for 4 år siden, men der er jo altså så også kommet markant flere ældre.
Tove Videbæk (KRF), 1998-11-13:
Den ene mulighed er bekæmpelsesmidler til hunde og katte, der er godkendt af Miljøstyrelsen, den anden er de V-mærkede midler, der er miljø- og sundhedsmæssigt mere forsvarlige, og disse midler har man indtil nu kunnet købe i almindelige butikker.
Johanne Schmidt-Nielsen (EL), 2010-04-19:
Det er uintelligent udlændingepolitik, og det er det modsatte af at være til gavn; det skader den unge, og det skader det danske samfund. Bliver pakken her vedtaget, vil den også få konsekvenser for praksis omkring helbredsbetinget humanitær opholdstilladelse.
Martin Lidegaard (RV), 2002-01-15:
I går skete der så det, at ministerens partifælle, trafikministeren, udsendte en pressemeddelelse, hvor man skrev, at regeringens økonomiudvalg har givet grønt lys for, at man overvejer at udvide det forlig, der ligger om at lave en motortrafikvej mellem Herning og Vejle: Den skulle udvides til en motorvej.
Torsten Schack Pedersen (V), 2023-05-15:
Det er ganske rigtigt, at vi jo i sidste folketingsperiode har lavet en aftale om at flytte en række uddannelsespladser rundt i landet, etablere nye uddannelsespladser rundtomkring, f.eks. en maskinmesteruddannelse i Thisted, som jeg personligt synes er rigtig godt.
Mai Mercado (KF), 2022-09-22:
Det er en mærkelig tid, vi lever i, fordi der bl.a. er så mange hastelovbehandlinger, først på grund af corona, og nu står vi igen med en hastelovbehandling – en hastelovbehandling, hvor man jo i hvert fald må sige, at regeringen har gjort det meget svært at få høringssvar i tide med en høringsperiode på 2 timer og 16 minutter.
Hans Kristian Skibby (DF), 2020-12-08:
På vegne af Dansk Folkeparti vil jeg gerne kvittere for, at Venstres ordfører gjorde et forsøg på at få en bedre dialog med regeringen og regeringens støttepartier i forhold til at sikre, at vi får en fyldestgørende diskussion og også en undersøgelse af, hvad det egentlig er, der ligger bag den her mærkværdige beslutning, som jo er endt med – sådan som den desværre ser ud til at være endt med nu – at man netop fuldstændig har negligeret en second opinion; man har fuldstændig negligeret, at der skulle have været en politisk forhandling i forhold til den her meget, meget store beslutning, som det er at forbyde en hel branche i Danmark.
Keld Albrechtsen (EL), 1998-04-30:
Så vil jeg godt spørge hr. Jacob Buksti, hvorfor Socialdemokratiet ikke ønsker en præcisering i tiltrædelsesloven, således at det bliver fastslået, at EF's retsakter, som er i strid med traktaten, som er i strid med tiltrædelsesloven, som går ud over det område, hvor der er afgivet suverænitet, ikke kan finde anvendelse i Danmark, sådan som Højesteret har fastslået det.
Henning Hyllested (EL), 2014-11-27:
Ikke alene har arbejdet været præget af hurtig fremdrift, men hvad der er nok så vigtigt, er, at letbanen indgår som et led i et større byudviklingsprojekt, en omfattende trafiksanering, anlæg af nye institutioner og bydele samt anlæg af parkér og rejs-anlæg, hvorved letbanen bliver endnu mere attraktiv for bilistpendlerne.
Mattias Tesfaye (S), 2016-12-01:
De fleste unge tager en uddannelse for at kunne få et arbejde, men de her unge skal lære at arbejde, før de kan tage en uddannelse, og derfor optræder lærerne som chefer og dagligdagen er indrettet som en arbejdsdag, og derfor udføres arbejdet for kunder, og derfor får eleverne ikke SU, men løn, der udbetales baglæns efter veludført arbejde.
Pia Kjærsgaard (DF), 1998-02-04:
Men det er jo sådan, at med de mange fra forskellige kulturer, som tillades ophold her i landet - hvilket Dansk Folkeparti fortsat advarer imod - er det nødvendigt at sikre sig, at visse kulturers flerkoneri afvises her i Danmark, og det har vi ikke tiltro til sker maksimalt, især ikke i betragtning af de svar, vi har fået på de spørgsmål, som Dansk Folkeparti tidligere har stillet til justitsministeren om det.
Zenia Stampe (RV), 2023-12-14:
Den tilgang tror vi mere på, men omvendt vil jeg også sige, at det er sådan noget, sådan en analyse måske kunne gøre os klogere på, så vi ikke gør noget, som kan have stor symbolsk betydning, men som hurtigt bliver ædt op af, at man mister statslige arbejdspladser i nogle andre sektorer samtidig.
Brian Mikkelsen (KF), 1998-06-11:
Vi har kæmpet en sag, vundet en halv sejr, de fleste af brikkerne er nu faldet på plads i puslespillet, og nu handler det altså om at sikre idrætsverdenen ro, ro og atter ro, så de kan komme videre med det, de er bedst til, og det er ikke at drive politik, men det er at sørge for noget foreningsarbejde.
Liselott Blixt (DF), 2010-04-16:
Der er visse områder, hvor vi i Dansk Folkeparti kunne se det hensigtsmæssige i, at ventetiden til lægebesøget eventuelt kunne blive kappet af, så man kunne gå direkte, som man gør i dag til en øre-, næse-, halsspecialist eller til en øjenlæge.
Ebbe Lundgaard (RV), 1997-11-28:
For mig er det tværtimod et forsøg på at præcisere, hvor opgaven skal løses, og inspirere til, at man på det lokale niveau, især hos kommunerne, men også hos amterne, tager konsekvensen af sine markeringer om at ville overtage noget på kulturområdet og begynder at prioritere kulturen højere, også økonomisk.
Tilde Bork (DF), 2017-03-14:
Og det er især på grund af de ting, der nu kom ud af sagen i Højesteret i efteråret, at vi godt kunne tænke os at se på artikel 8 – hvilket justitsministeren også har lovet os eller, hvad man skal sige, sagt fra talerstolen her i december at han gerne vil være med til.
Freddy Dam (V), 2004-06-03:
Hr. Jacob Buksti er jo citeret fuldstændig lodret i Børsen i dag, og jeg skal lige læse op, hvad der står: »Det er jo altid sådan, at hvis værdistigningen falder til beskatning ved salg, er det meget lettere og forståeligt for folk, end hvis den er til løbende beskatning.
Susan Kronborg (RV), 2022-03-02:
Men jeg vil i hvert fald gerne høre ministeren om det, for mange af de unge, som jeg har talt med, fortæller om, at de har følt sig danske, men at de i det øjeblik, hvor de opdager, at de ikke har dansk statsborgerskab, føler sig fremmedgjorte, og oven i det chok, det er, er det jo også en kæmpe nederlagsfølelse.
Brigitte Klintskov Jerkel (KF), 2025-04-03:
Ved at sende et klart signal om, at gentagen kriminalitet vil have konsekvenser, kan vi forhindre, at der opstår et miljø, hvor lovløshed og kriminalitet breder sig, og hvor samfundet deles op i grupper, der lever uden for vores fælles normer og regler.
Pernille Blach Hansen (S), 2003-10-08:
Og så vil jeg gerne spørge ministeren: Er det normal praksis i Miljøministeriet, at miljøministeren sidder og er enkeltsagsbehandler på driftsmidler og personligt sender breve ud til de folk, der oprindelig har ansøgt, og siger, hvilke midler han vil bevilge, hvorefter han beder Skov- og Naturstyrelsen tage sig af det videre detaljeringsarbejde?
Astrid Krag (SF), 2008-05-30:
For mig er det mere overraskende, at statsministeren kan leve med, at det valgløfte, han kom med, er blevet så udvandet, og at integrationsministeren, der tidligere i bøger selv har skrevet, at hun kerer sig meget om særlig asylbørnenes forhold, kan leve med den situation, vi har i dag, hvor over en tredjedel af de børn, der lever på asylcentrene, har psykiske lidelser som følge af deres ophold på centrene.
Johanne Schmidt-Nielsen (EL), 2012-10-23:
Til forslagene: Jeg vil gerne starte med L 17 og sige – det gælder sådan set begge forslag – at vi i Enhedslisten mener, at det er meget afgørende, at der kommer en mere lige sammensætning af mænd og kvinder i toppen i erhvervslivet og i de store offentlige virksomheder.
Kamal Qureshi (SF), 2002-11-18:
Så vi har mest lyst til at sige, at det er regeringens lovforslag, og det må regeringen selv rode rundt med med sit eget parlamentariske grundlag, men vi vil i første omgang undlade at stemme, og så må vi se, hvordan det videre arbejde i udvalget går, og hvis vi kan blive overbevist om det fornuftige i det, kan det være, vi ender med at stemme for, men som det står nu, vil vi ikke stemme for forslaget.
Johanne Schmidt-Nielsen (EL), 2011-01-14:
Altså, vores forslag går jo ud på, at man skal have en samtale med alle børnene for at være fuldstændig sikker på, at vi varetager barnets tarv, for at være fuldstændig sikker på, at hvis barnet har et selvstændigt asylmotiv, tager vi højde for det.
Bjørn Medom Nielsen (S), 2006-04-04:
Kvaliteten, der kan konkurreres eller kvalificeres på, indikeres på, mellem sygehusene, kan så være udnyttelse af kapacitet, stueindretning, service til patienter og pårørende – kun fantasien sætter grænser – og der er også fra de forskellige ordføreres side nævnt en række forskellige eksempler på, hvor der så kan være kvalitetsovervejelser henne.
Villy Søvndal (SF), 2004-11-05:
Vi vil lave et økonomisk pres, der aldrig nogen sinde har været så stærkt, i retning af, at de her børn ikke får de tilbud, de har brug for, i retning af, at den handicappede får det billigste tilbud overhovedet, medmindre man anerkender, at det her kan man ikke, og det er måske det, der ligger i formuleringen om, at så kan man vende tilbage til grundtaksten.
Nick Zimmermann (DF), 2026-01-15:
Det er givetvis rigtigt, men den kan jo også vendes om, og så kan man sige, at der også kan være en bekymring for, at der er nogle, der har fundet ud af, at hvis de kommer her til Danmark og påstår, at de har en ptsd-diagnose, så har de nemmere adgang til at få en førtidspension.
Jens Joel (S), 2015-11-18:
Jo, men det er nu alligevel interessant at holde skatteministeren fast på spørgsmålet om, om det er den rigtige prioritering at bruge 400 mio. kr. på noget, som ifølge skatteministerens tidligere svar formodentlig giver mindre end 600 jobs, og når en måned gammel vurdering af, hvad den grønne effekt kunne være, viste, at nedskæringerne på geotermi var 10-12 gange mere effektive med hensyn til at gøre noget ved klimaet end det, som den såkaldt grønne boligjobordning leverer
Mariann Fischer Boel (V), 2004-01-21:
Det kan godt være, jeg ikke rammer lige i den sorte plet, men jeg rammer i hvert fald skiven, og jeg bliver også nødt til at sige til Enhedslistens ordfører, at det er faktisk sådan, at de grønne organisationer, der sad med i udvalget, støtter udspillet.
Kim Behnke (FRI), 2000-05-05:
Men hvis man bruger de nye teknikker og integrerer dem i undervisningen, så kan det også for læreren blive en oplevelse at gå på jagt efter oplysninger ude på Internettet og sammenstykke en undervisning, som giver glæde og forståelse og mulighed for, at de kommende generationer vokser op med lige så stor viden, som vi gerne vil have.
Louise Schack Elholm (V), 2008-11-13:
Bare i år bruger vi 20 mia. kr. mere på sundhed, end vi gjorde i 2001, og på baggrund af det kan man sige, at det har betydet, at vi både har hævet effektiviteten i det offentlige sundhedsvæsen, og at der derudover er 170.000 patienter, der er blevet behandlet på de private sygehuse.
Helle Sjelle (KF), 2004-11-30:
Det Konservative Folkeparti ser gerne, som jeg sagde før, at flest muligt får en kompetencegivende uddannelse, og som jeg har nævnt i forbindelse med behandlingen af L 3, så mener vi også, det er vigtigt, at produktionsskolen ikke bliver en nødløsning for det unge menneske, der reelt har andre muligheder, og som lige så vel kunne gennemføre en kompetencegivende uddannelse som gå på en produktionsskole.
Emrah Tuncer (RV), 2016-01-22:
Og som jeg sagde lige før: Vi vil i hvert fald meget gerne være med til at drøfte, om vi skal omfordele nogle midler eller tilføre nogle midler, for det er netop børnene, der i sidste ende skal mærke en forskel gennem den indsats, der bliver gjort; det er ikke gennem en masse fluffy udtryk, hvad enten det er fra en konvention eller en eller anden hensigtserklæring.
Frank Aaen (EL), 2010-12-15:
Nej, vi har jo selv fremlagt en lang række forslag til mere beskæftigelse, også inden for private virksomheder, vi synes bare, det er vigtigt at pege på vedvarende energi og energibesparelser og ting, der er til fordel for klimaet og miljøet, i modsætning til at bilparken skal vokse, og at vi skal have endnu flere varige forbrugsgoder.
Kristian Jensen (V), 1998-06-02:
Venstre var ikke med i den arbejdsmarkedsreform, der i 1993 indførte orlovsordningerne i deres nuværende form, og da satserne blev nedsat i forbindelse med finanslovforliget for 1995, understregede Venstres ordfører, at vi gerne stod bag den finanspolitiske stramning, som nedsættelsen var udtryk for, men at vi ikke dermed gav vores blåstempling af orlovsordningerne som helhed.
Else Theill Sørensen (KF), 2004-03-11:
Så hvis jeg nu lod mig lokke til at sige ja og stå og nikke her med hovedet til den med kvoteflygtningene, så kunne jeg godt sige ja til det hele. Jeg siger bare, at jeg godt vil være med til at se på sagen, og at vi drøfter det under udvalgsbehandlingen, og det ser jeg frem til - positivt og konstruktivt.
Hans Kristian Skibby (DF), 2021-05-11:
Hvordan vi får det gjort i forhold til det her beslutningsforslag, ja, der håber jeg selvfølgelig på, at vi, også som Venstres ordfører var inde på, kan få en beretning, hvor vi kan illustrere, hvad der egentlig er et bredt politisk ønske om her på Christiansborg.
Karsten Lauritzen (V), 2011-01-20:
Formålet med det globale initiativ er bl.a. at ændre virksomhedernes regnskabspraksis, så virksomheder med aktiviteter i flere lande skal afgive regnskabsmæssige oplysninger om aktiviteter i det enkelte land for at kunne afsløre korruption, skattely og sikre bæredygtig udvikling i de pågældende lande.
Jesper Petersen (SF), 2012-10-04:
Jeg tror på, at alle kan bidrage med noget godt til vores samfund, i stedet for at det skal ende med, at de er i en eller anden form for parallel virkelighed, hvor man tror, det er o.k. at bryde ind på en skadestue for at få fat i et andet menneske og slå vedkommende til plukfisk.
Lars Løkke Rasmussen (M), 2024-05-17:
Det kræver konsensus blandt 27 medlemslande og efterfølgende 27 succesfulde nationale ratifikationer, og vi befinder os et sted, hvor vi har vigtigere opgaver at kaste os over, og hvor der er en risiko for, at en traktatændringsproces vil skabe splittelse mellem medlemslandene.
Pernille Rosenkrantz-Theil (EL), 2004-03-23:
En central barselfond er jo netop kendetegnet ved, at man også udligner forskellene mellem de store mandetunge fag inden for det private og de store kvindetunge fag inden for det offentlige, og det er jo uden for LO-DA's rækkevidde. Spørgsmålet går derfor på: Vil der være behov for at tage det næste skridt, altså at man griber til lovgivning om en central barselfond?
Pia Kjærsgaard (DF), 1998-02-04:
har kort og godt ønsket med sit beslutningsforslag at sikre, at flerkoneri under ingen omstændigheder tolereres i Danmark, uanset hvor disse ægteskaber er indgået, så vi gør opmærksom på problemet nu, og så kan vi måske håbe på en mere velvillig behandling på et senere tidspunkt.
Jan Petersen (S), 2004-03-09:
Nu var det sådan, at Arbejderbevægelsens Erhvervsråd i erkendelse af, at dollarkursen betød et tilbageslag for dansk økonomi, foreslog, at man i stedet for at gennemføre ufinansierede skattelettelser, der ruller over år, her og nu foretog en fremrykning af offentlige investeringer for at sparke gang i dansk økonomi på et niveau, der nogenlunde svarer til det, som vi fra Socialdemokratiets side valgte at foreslå.
Kristian Thulesen Dahl (DF), 2007-09-06:
Det eneste sted, hvor vi har ladet os overbevise om noget andet end det, jeg har sagt offentligt forud for den her aftale, er med hensyn til, at det er bedre at give den lettelse ved hjælp af at forhøje jobfradraget end ved at skulle sætte arbejdsmarkedsbidraget ned, som Socialdemokratiet ville.
Bjarne Laustsen (S), 1999-04-20:
Hvis udvalgsarbejdet viser, at der er tale om et regelmiks, der giver ren svigt, som ikke kan sikre et godt arbejdsmiljø for de studerende, så vil Socialdemokratiet støtte ideen om det, som jeg vil kalde en særlig uddannelsesmiljølov, en lov, der giver den samme beskyttelse og inddragelse af elever og studerende, der svarer til den nuværende arbejdsmiljølov.
Bertel Haarder (V), 2005-03-29:
Jeg vil gerne bekræfte over for fru Carina Christensen, at det naturligvis er sådan – det står også i bemærkningerne, i hvert fald indirekte – at når man indretter et taxametersystem, så er det helt naturligt, at der i det indgår et grundtaxameter, et beløb til de fællesudgifter, som store og små institutioner har.